
lJAmagama amahle ka-Allah Ta'ala 


Intshayelelo yamagama amahle 


Enye yeendlela zokuba simazi uMdali wethu, u-Allah kungenxa yokuba 
sazi amagama waKhe amahle. Kula magama sithi sifunde ngeekhwalithi 
ezintle zika-Allah Ta'ala. Ngokuye efunda umntu ngo-Allah Ta"ala kuye 
kukhule ukumthanda kwakhe u-Allah Ta’ala. 


Le nguqulelo iquka amagama ayi 33 ka-Allah Ta'ala okuqala. Lo nguvela 
tanci wokuqala ukuzama ukuveza esi sihloko ngolwimi lwesiXhosa. Esi 
sisishwankathelo sencwadi kaMoulana Moosa Kajee kanti yena 
wacholachola ezinye iinkcukacha malunga nesisihloko kwiincwadi zika 
Imaam Ghazali, Imaam Qurtubi, Moulana Asghar Ali Roohi, Moulana 
Muhammad Haneef Abdul Majeed. 


Akukho mida ekwazini u-Allah Ta'ala kengoko le ncwadi isesiqalo 
sokuzalisekisa lemfuno. 


Moulana Muhsin Mbotoli 


Lecturer in Hadith | Dawah Department, Al Hidayah Centre, Port Elizabeth, 
South Africa 

1. Ar-Rahmaan, 2. Ar-Raheem 
USolubabalo, USozinceba 


La magama asuka kwigama elingu Rahmah (Inceba) 


U-Abdullah Ibni Mubarak Rahimahullah uchaza ukuba, “Ar-Rahmaan - 
NguLowo unikayo xa ecelwa, kanti yena u-Ar-Raheem - NguLowo 
ubanomsindo xa ungaceli kuYe.” 


Umama akathandi ukuba abantwana bakhe bahambe becela kwabanye 
abantu. Ngokunjalo u-Allah Ta'ala akamelani kwaye engayithandi into 
yokuba indalo yaKhe Ayibone isolula izandla zayo ifuna ukufezekiswa 
kweemfuno zayo kwenye indalo yaKhe. 


UmProfethi Sallallahu Alayhi Wasallamu uthi, “Lowo ungathi azibeke 
phambi ko-Allah Ta”ala iimfuno zakhe (u-Allah Ta*ala Uyamqumbela).” 
(Tirmidhi) 


Ar-Rahmaan kuthetha Lowo unenceba ephangaleleyo. Kuthetha inzuzo 
yenxa yenceba yaKhe ifikelela kuwonkewonke. 


Ar-Raheem - Kuthetha Lowo unenceba enzulu. Kuthetha ukuthi inceba 
yaKhe iphelele kwaye igqibelele. 


Kweli hlabathi inceba ka-Allah Ta'ala ithotyelwe wonke umntu, 
eyiMuslim okanye engeyiyo i¡Muslim, ngeendlela ezahlukeneyo 
abonelela ngayo kwizinto zeli hlabathi. Kwixa elizayo abantu 
abangakholwayo abazokuyifumana inceba ka-Allah Ta”ala, kanti bona 
abo bakholwayo bazakuzifumana zone iintlobo zenceba ngokupheleleyo 
nangokugqibeleleyo. 

3. Al-Malik 
TKumkani Yokwenene 


Al-Malik ithetha Lowo uzimele geqe ngoko buqu kwakunye 
nangeekhwaithi zonkeiikhwalithi ezikhoyo kwizinto eziphilayo, kwaye 
zonke izinto ezikhoyo zixhomekeke kuYe. Akukho nanye into 
engaxhomekekanga kuYe, ngobukho bayo kunye neekhwalithi zayo. 
Ubukho bento yonke ekhoyo ikho ngenxa yaKhe. Ubukho kunye 
neekhwalithi zezinto zonke angeke zibekhona ngaphandle kwaKhe 
zilawulwa nguYe. Ngamazwi amafutshane ¡Kumkani yokwenene nguYe 
kuphela. 


Ukuba indalo inamandla okulawula nto, ngokuyinene olo lowulo lolwe 
thutyana, kungekudala olo lawulo luzakufikelela esiphelweni. Indalo iba 
nolawulo kwizinto ezimbalwa kanti Yena u-Allah Ta*ala ulawula yonke 
into. Lowo ngumahluko wekhwalithi phakathi kokulawula kuka -Allah 
Ta”ala uMdali kunye noko akudalileyo. 

4. Al-Quddoos 


Lowo umsulwa kuzo zonke izipheme 
Intsusa yeligama lisuka kwigama Quds elithetha ukuba msulwa. 


Ibnul Arabi ubhala uthi, “U-Allah Ta'ala ngokuthi achazwe ngale 
khwalithi kwenza kube yimfuneko oku kulandelayo: 


1. Umsulwa ekubeni abe nomahlulelane. 

2. Umsulwa ekubeni abe nabalingane. 

3. Umsulwa ekubeni abe nomphikisi. 

4. Umsulwa ekubeni abe nabantwana. 

5. Umsulwa kuwo wonke umfanekiso ngqondweni esinawo ngaYe. 

6. Akukho ndawo enokwazi ukumgcina kunye naxesha eliqingqekileyo 
kuYe. 

7. Akabonakali ngeliso lenyama. 

8. Akanamfuno kwindalo yaKhe. 

9. NguYe ohlambulula indalo.” 


Ibni Katheer yena uthi, “Al-Quddoos ngulowo ungenabuthathaka kwinto 
yonke kwaye zonke iikhwalithi zakhe zigqibelele.” 


Akanalo naluphi na uhlobo lomahlulelane kwizinto zonke. Yena 
umsulwa kuzo zonke ezo zinto bazinxulumanisa naYe. Nokuba 
ungcwele okanye ulunge kangakanani omnye wendalo yaKhe, asokuze 
abe lihlakani naYe. Akanabuthathaka, zipheme kunye namida ngoku 
kunye nakwixa elizayo. 

5. Al-Salaam 


Lowo Uyincochoyi yoxolo 


Salaam - Eli gama lisuka kwigama uSalaamat lona lithetha msulwa 
okanye khuselekileyo. 


Zimbini iintsingiselo ezichaziweyo: 


1. U-Ibni Katheer Rahimahullah uthi, “Al-Salaam nguLowo umsulwa 
kuzo izipheme ngenxa yokuba kaloku egqibelele kwinto yonke.” 


2. “Ungulowo kulindelwe kuYe ukhuseleko.” 


USufyaan Ibni Uyainah Rahimahullah uthi, Iimeko zintathu apho umntu 
aziva enoloyiko: 


a. Ngemini (abelekwa ngayo umntwan) kuba ngokunokwakhe uphuma 
endaweni ekhuselekileyo (isibeleko sika mama wakhe). 


b. Ngemini asweleka ngayo, kuba ebona iingelosi angazange azibone 
ngaphambili. 


c. Ngemini yovuko kwelabafileyo, kuba eyakuzibona ekwithafakazi 
elikhulu lovuko. 


U-Allah Ta'la wanika uYahya Alayhi Salaam ukhuseleko kwezimeko 
zintathu, kanti wenza ngokunjalo kwizicaka zaKhe ezikholwayo. 


Uxolo nokhuseleko ngokuyinene zinikezelwa ngu-Al-Salaam kuphela, 
kuba kaloku nezinto esizisebenzisayo khona ukuze sikhuseleke, angeze 
zisikhusele ukuba (u-Allah Ta*ala) Akafuni kusikhusela. 

6. AlMumin 


Lowo unika ukhuseleko 


Al-Mumin eli gama lisuka kwigama elithi Amaan elithetha ukunikezela 
ukhuseleko. 


Al-Mumin ngoLowo Unikezela ukhuseleko kwizicaka zaKhe kubunzima 
basehlabathini kunye nakwisohlwayo sexesha elizayo. Ukuba lowo 
unikezela ngokhuseleko ebengekho ngekunzima mpela ukufumana 
ukhuseleko nokuba kuli xesha nje elifutshane. 


Ukubakho kokhuseleko kunye noxolo nqu nasemizimbeni yethu nako 
kuxhomekeke ku-Al-Mumin. Oko kungenxa yokuba nemizimba yethu 
yakhiwe ngezinto eziphikisanayo ezingakwaziyo ukuhlala endaweni 
enye. Kodwa u-Al-Mumin ezo zinto ziphikisanayo uzibeke ngeyona 
ndlela intle ziyasebenzisana njengokuba Efuna. 

7. Al-Muhaimin 
UMkhuseli 


Al-Muhaimin ligama lwaLowo uchazwa ngeekhwalithi ezintathu: 
a. Unolwazi lweemeko zezinto zonke, 

b. Unamandla wokwenza ezo zinto zibe lulutho, 

c. Uhlala enamandla wokunikezela ezo zinto ulutho. 


Ngu-Allah Taala yedwa  onokwazi  unikezela ngolo  lutho 
ngokupheleleyo nangokugqibeleleyo. 


UMkhuseli wako konke nguYe yedwa, Yena ungenaye umahlulelane. 
Zihlala zime bume zonke izinto ezifunekayo khona ukuze yonke into 
ikhuseleke. Elona lungu lomzimba elibuthathaka limehlo. Kodwa 
libuthathaka linjalo u-Allah Ta”ala ulikhusele. Inggondo, apho imiyalelo 
yonke eya emzimbeni isuka khona, ikhuselwe ziinwebu ezimbini, kanti 
zona ezo nwebu zikhuselwe lukhakhayi, ubume balo olo khakhayi benza 
ukukhusela kwalo inggondo kwenzeke kuzo zonke 1intshukumo. 


Al-Muhaimin Udale izixhobo zokhuselo zento yonke. 

8. Al-Azeez 


Lowo unolawulo olugqgibeleleyo 
Eli gama lisuka kula magama alandelayo: 


a. Azeez ithetha lowo ungenantanga. Xa into inqabile ama-Arab athi i- 
Azeez, kengoko xa indalo enqabileyo ibizwa ngokuba Azeez, inene u- 
Allah nguyena ufanele ukubizwa ngokuba Al-Azeez kuba akukho nto 
Ifanayo naYe. 


b. Al-Azeez ithetha lowo woyisayo. Ama-Arab xa umntu emoyisile 
umchasi wakhe ambiza ngokuba Azeez. U-Allah Ta*ala asokuze oyiswe, 
kengoko ufanele ukubizwa ngokuba Al-Azeez. 


c. Al-Azeez kuthetha lowo unguSomandla, Yena yonke into ebonisa 
ubukhulu iyafumaneka kuYe. Yena Unamandla kwaye Uyalawlula. 


U-Imaam Qurtubi Rahimahullah uthi, “Al-Azeez kuthetha lowo amandla 
waKhe nolawulo lwaKhe luquka yonke into, kangangokuba akukho 
unokumoyisa, Akukho nto ingaphaya kwamandla waKhe.” 

9. Al-Jabbaar 
Ophakamileyo 


1. Jabbaar kuthetha Osencochoyini Ongasokuze ufikelele kuYe. U-Allah 
Ta’ala nguLowo Ungaphaya komqondo neengcinga zendalo. lincuba 
buchopho zonke ziwa nganeno ekumazini ngokupheleleyo. 


2. Jabbaar kuthetha umntu othungayo. U-Allah Ta'ala nguLowo 
Ulungisa zonke izinto, kwaye esenza lula zonke izinto ezinzima. Izidalwa 
zaKhe uzikhethela konke okuzilungeleyo. 


3. Al-Jabbar nguLowo uqinisekisa ukuba indalo yaKhe yenza ngokwe 
miyalelo kwaye Ezinganda koko kungavumelekanga ngokwe mfuno 
yaKhe. Akukho yenzekayo ebukumkanini bakhe ngaphandle kwentando 
yaKhe. 


Al-Jabbar nguLowo, ukuba ufuna yenzeke into ebumkanini baKhe 
1yenzeka, akukho nto inokuba ngumqgobo ukuba yenzeke. Ukuba akafuni 
yenzeke into asokuze yenzeke. 

10. Al-Mutakabbir 
Oyena Mkhulu 


Al-Mutakabbir: 


1. NguLowo ulunga kwakhe kungaphezulu kubo bonke ububi 
nengcinezelo. 


2. NguLowo uphezulu kwaye emsulwa kwiikhwalithi zendalo yaKhe. 
Akekho ofanayo naye. 


3. Lowo uphakamileyo. Yonke into xa uyithelekisa nobukhulu baKhe 
ikhangeleka incinane kwaye ingeyonto. 


4. Lowo Ulawulayo emhlabeni nasemazulwini. 

11. Al-Khaalig, 12. Al-Baari 
UMdali, Lowo wenza yonke ngokuggqibeleleyo 


Ibn Katheer rahimahullah uthi, “Khalg kuthetha ukwenza into 
njengokuba uyicebile kanti uBara'a kuthetha ukwenza nokuzalisekisa 
oko ubukucebele ukuba kwenzeke. Ngaphandle kuka-Allah akekho 
omnye okwaziyo ukuceba rhoqo, kwaye ayenze yenzeke njengokuba 
ibeyicebile kwaye yenzeke njalo.” 


Njengokuba u-Allah Ta*Ala eyi- Al-Khaaliq, ngaxesha linye ukwa ngu- 
Al-Baari i.e. kuthetha ukuthi ekubeni eyidalile indalo, indalo isephantsi 
kolawulo nomyalelo waKhe. 


Ukuceba nokwenza into ngokulandelelana akukho nzima kakhulu, 
kodwa ukudala wogqiba uyinike ubom lonto uyidalileyo, ukwenza oko 
asinto inokwenziwa nangubani na. Udala ngolohlobo ngu-Allah Ta”ala 
Yedwa okwaziyo ukwenza njalo. 


Yonke indalo ka-Allah Ta'ala ingabantu, izilwanyana, 1zityalo, izinto 
ezisemazulwni osixhenxe zibonisa ubuchule ezidalwe ngayo. 

13. Al-Musawwir 


Lowo unika ubume 


Allamah Khattabi Rahimahullah uthi. “Al-Musawwir nguLowo udale 
indalo yakhe ngokweenkangeleko  ezahlukeneyo khona  ukuze 
izokugondana (xa ibona umahluko wenye indalo kwenye).” U-Allah 
Ta”ala uthi, “Nguye othe wanenza, emva koko wayihombisa inkangeleko 
yenu.” 


Al-Musawwir kuthetha Lowo ubumba ubume bezinto. U-Allah Ta'ala 
Nguye othe wanika ubume nenkangeleko ezahlukeneyo kwindalo yaKhe. 
Ngabo bume nangalo nkangeleko sithi sikwazi ukwahlula iindidi 
neentlobontlobo zendalo ka-Allah. Umzekelo kudidi olunye nje Iwendalo 
yaKhe umahluko kwindalo yamadoda nabafazi kukho umahluko. 
Inkangeleko yomntu ngamnye kunye nophawu olu lodwa kumadoda 
nabafazi ngamnye, umahluko ukho kangangokuba kwiinkulungwane 
zabantu abase mhlabeni ingulowo unophawu olulodwa omnye komnye, 
kwaye kulula okohlula omnye komnye. 

14. Al-Ghaffaar, 15. Al-Ghafoor, 16. Al-Ghaafir 


Lowo uxolela kakhulu 
Amanye amakholwa angcwele athi u-Allah Ta”ala: 


1. Al-Ghaafir - Ekubeni isicaka sithe saguqukela ku-Allah, u-Allah 
uyazixolela izono zaso kwaye atshabalalise bonke ubungqina 
ebusemaxwebhini walomntu. 


2. Al-Ghafoor - U-Allah wenza iiNgelosi zizilibale ezo zenzo zakhe 
zigwenxa. 


3. Al-Ghaffaar - U-Allah Ta'ala wenza lowo ebenze eso sono naye 
asilibale, kangangokuba kube ngathi azange enze eso sono. 


Amanye amakholwa angcwele athi, U-Allah Ta'ala unamagama 
amathathu aneekhwalithi ezidityaniswa naYe: 


1.Ghaafir 2. Ghafoor 3. Ghaffaar 
Amagama mathathu asetyenziswayo uchaza umntu: 
1. Zaalim 2. Zaloom. 3. Zallaam 


Apha siye sigonde into yokuba nokuba ubugwenxa obenziwa ngumntu 
bukhulu okanye buninzi kangakanani na, uxolela kuka-Allah kuhlala 
kukhona. Qha kufuneka umntu acele uxolelwa. Ukuba umntu yiZaalim 
(ngumoni) u-Allah yiGhaafir (uMxoleli). Ukuba umntu yiZaloom 
(ngumoni omkhulu), u-Allah Ta”ala yi Ghafoor (nguMxoleli wazo zonke 
izono), kanti ukuba umntu yiZallaam (umoni omkhulukazi) ngokunjalo 
u-Allah Ta’ala ungu Ghaffaar (lowo uxolela kakhulukazi). 

17. Al-Qahhaar 


Lowo woyisayo 


Al-Qahhaaar nguLowo yonke into ubukho bayo buphantsi kolawulo 
namandla waKhe, ngenxa yokuba phantsi kolalwulo lwaKhe. Yonke into 
u-Al-Qahhaar ayifunayo kuzo, uzenza ziyenze. 


Oku kubonakala ngendlela ezahlukeneyo kwindalo yaKhe: 
a. Ubukho nokungabikho kwendalo kuxhomekeke kuYe. 


b. Isibhakabhaka nako konke okukhoyo kuso si sikhulu kakhulu sinjalo. 
U-Allah Ta'ala ugcina yonke into ekuso endaweni yayo kwaye 
akavumeli nanye into ekuso ukuba iphume emzileni wayo. 


c. Ubukhulu becala izinto ziquka oku kulandelayo umhlaba, amanzi, 
umoya kunye nomlilo. Ezi zinto zine ngokwesiqhelo azidibani. 
Kungenxa yamandla agqibeleleyo ka-Allah Ta'ala abangela ukuba 
zikwazi ukudibana. 


d. likumkani ezinkulu ezinamandla ngokwembali zafika zagqitha, kodwa 
amandla wazo wokuba zihlale zilawula uyawathabatha ngokuzinika 
izigulo nokuba zisweleke. 

18. Al Wahhaab 
Lowo unika kakhulu 


Hiba ngokwesi Arab kuthetha ukunika umntu into ngaphandle 
kokufumana imbuyekezo. Ngaphandle kuka-Allah Ta*ala akekho omnye 
ngokuyinene onokunikezela ¿Hiba (isipho), kuba kaloku zimbini izinto 
ezingundogo kwisipho: 


1. Ukunikezela ubunini komnye umntu 
2. Ukungathabathi mbuyekezo. 


Ezi khwalithi zimbini azikwazi ukwenziwa ngabantu, kuba ngokuyinyani 
umntu akanguye umnini wayo nayiphi na into, kaloku yena umntu 
usisicaka sika-Allah, xa engenabo ubunini banto angakwazi njani 
ukwenza omnye umntu umnini wento. Okwesibini umntu xa esenza into 
usoloko ejonge inzuzo yalapha emhlabeni okanye inzuzo yexesha 
elizayo. Okanye umntu ulindele ukunconywa, uthandwa, uhlonitshwa, 
ukhuseleko ekugxekweni, umvuzo wexesha elizayo kunye nokuthandwa 
ngu-Allah Ta’ala. Ngaphandle kwamathandabuzo kusoloko kulindelwe 
inzuzo, kuba kaloku akukho yenziwa kungekho njongo. Kanti yena u- 
Allah ungumnini wento zonke kengoko uyakwazi ukunikezela ubunini 
kulowo  athande  ukumnika  ubunini.  U-AllahTa'ala  uzimele 
ngokupheleleyo akukho mfuneko yambuyekezo kuYe. Kengoko, 
ukunikezela isipho kufanele ibe sisenzo saLowo UZimeleyo. 

19. Al-Razzaaq 


Lowo Ubonelelayo 


U-Allaamah Khattaabi rahimahullah uthi, “Al-Razzaaq nguLowo uthe 
wathathela kuYe uxanduva lokubonelela indalo ephilayo yonke khona 
ukuze ihlale iphila. Inceba yaKhe nokubonelela kwaKhe kuquka yonke 
indalo. Xa ebonelela akakhethi abo bamkhonzayo okanye abo 
bangamkhonziyo, abo bangabahlobo baKhe okanye abo bazintshaba 
zaKhe koko ubonelela yonke indalo. U-Allah Ta'ala ubonelela abo 
babuthathaka bangenazo izakhono abangakwaziyo ukuza nengeniso, 
njengokuba enikezela kwabo bomeleleyo abakwaziyo ukuzisa ingeniso.” 


Al-Razzaaq ubonelela ngeendlela ezimbini: 


1. Uhlobo lokuqala lokubonelela kwaKhe kukuba abonelele abantu 
basemhlabeni ngokusebenzisa izicaka nabathunywa baKhe. Esi 
isibonelelo sasentliziyweni esi lulwazi kunye nokholo. Kunye 
nesibonelelo sase mzimbeni. Esi sisibonelelo esiHalaal. U-Allah Ta*ala 
yiRazzaaq kwaye unovelwano kwabo benza izenzo ezilungileyo. 


2. Uhlobo Iwesibini kukuvumela ukutya ukuba kuyofikelela kumalungu 
ohlukeneyo omzimba njengokuba kufanelekile. Kungenzeka ukuba 
okokutya  sikufumanayo kuHalaal okanye kuHaraam, zombini 
ezizibonelelo zisuka ku-Allah Ta'ala. U-Allah Ta'ala ngumondli 
wendalo yonke, kwaye ubonelela ngaphandle ngokuchonga indalo ethile. 

20. Al-Fattaah 


Lowo uvula iingcango zenceba 


Fath kuthetha uvula ucango. Kengoko, Al-Fattaah nguLowo uvula 
iingcango zesibonelelo kunye nenceba kwizicaka zakhe. Ubasombulela 
iingxuba kaxaka  abanazo. Uvula iintliziyo kunye  namehlo 
wangaphakathi, khona ukuze zizokuyazi inyani. 


Al-Fattaah - NguLowo ungazivaliyo iingcango zezibonelelo zaKhe 
ngenxa yesono kwaye uhlala ebabonelela abantu nasekubeni bemlibele 
u-Allah Ta'ala. 


Al-Fattaah nguLowo uzivulayo 1intliziyo zamakholwa ngokuthi 
amgonde u-Allah Ta”ala kwaye uyazivula iingcango zokuxolela kwaKhe 
kwabo bonileyo. Uyazisombula iingxaki nobunzima. Al-Fattaah uvula 
intliziyo khona ukuze ikwazi ukomkela inyani, kwaye wenza ulwazi 
lumpompoze elwimin1. 

21. Al-Aleem 


Usolwazi 


U-Allah Ta'ala nguLowo ulwazi lwaKhe luquka izinto ezise lubala 
nezinto ezifihlakeleyo, izinto ezinokwenzeka nezonto ezingasokuze 
zenzeke, kwinkalo zonke nakumaxesha onke. U-Allah Ta'ala 
unguSolwazi kwizinto ezenzekileyo nakwezo zisazokwenzeka. Akukho 
nto ifihlakeleyo kuYe emhlabeni nasemazulwini. Ulwazi lwaKhe luquka 
konke oko kubonakalayo noko kungabonakaliyo kuquka neenkcukacha 
zako. U-Allah Taala wazi konke okusezintliziyweni zendalo yaKhe 
kuquka noko abantu bakufihla ezintliziyweni zabo noko bangekakucingi 
nasenggondweni. 


“Inene akukho nto ifihlakeleyo emhlabeni nasemazulwini ku-Allah 
Ta*ala.” (Ouran, Aal Imraan) 


“Kananjalo Yena ngu-Allah emazulwini nasemhlabeni, Yena Uyakwazi 
enikufihlileyo nenukuvezayo, Uyakwazi nenikuzuzayo (okulungileyo 
nokungalunganga).” (Quran, Al Anaam) 


Umahluko phakathi kolwazi luka-Allah Ta*ala nolwazi lwabantu: 


1. Ulwazi luka-Allah Ta'ala lunye kwinto yonke kwaye luyalingana; 
kanti lona ulwazi Iwabantu lwahlukahlukene, kuba kaloku umntu ufuna 
ulwazi olwakeneyo ngokwezinto ezahlukeneyo. 


2. Ulwazi luka-Allah Ta'ala alutshintshi kanti lona ulwazi lwabantu 
luyatshintshatshintsha rhoqo. 


3. Ulwazi luka-Allah Ta'ala lolwaKhe akulufumenanga ntweni okanye 
mntwini; kanti lona ulwazi lwabantu balufumana ngokufundiswa okanye 
ngamalungu adalwe ukuba sikwazi ukuva ngawo. 


19|Amagama amahle ka-Allah Ta'ala 


4. Ulwazi luka-Allah Ta’ala alupheli kanti lona ulwazi lwabantu maxa 
wambi luyaphela. 


5. Ulwazi luka-Allah Ta”ala alunasiphelo kanti lona ulwazi lwabantu 
luhamba lube nemida. 

22. Al-Qaabidh, 23. Al-Baasit 


Lowo wenza mxinwa, Lowo wenza gabalala 


Mullaa Ali Qaari Rahimahullah uchaza ukuba, “u-Allah Ta’ala wenza 
izinto zibe mxinwa maxa wambi kanti maxa wambi uzenza zithi gabalala 
ie. Ngokwesimilo ngokwesibonelelo ngokwa semzimbeni okanye 
ngokwa semphefumlweni. Xa u-Allah Ta'ala efuna ukuyenza mxinwa 
into, akekho omnye onamandla onokwaz1 ukuyenza iphangalale, kanti xa 
efuna ukuyenza phangaleleyo into akukho namnye onokuyenza 
mxinwa.” (Mirgaat) 


Kuyimfuneko  ukuba ezi  khwalithi  zimbini  sizichaphazele 
ngokudibeneyo, khona ukuze kuzokubonakala ukuba u-Allah Ta”ala 
unolawulo olupheleleyo nakwizinto eziphikisanayo. La magama mabini 
aquka zonke izinto ezidaliweyo. Imizekelo embalwa: 


1. Isixhaso - U-Allah Ta'ala wenza isibonelelo saKhe mxinwa okanye 
asenze phangaleleyo kulowo athande ukuba enze njalo kuye. Konke oko 
ukwenza ngoko bulumko baKhe. Ngamanye amaxesha u-Allah Ta'ala 
uyasithanda isicaka saKhe kwaye Uyazi ukuba eso sicaka sinokunikwa 
isixhaso esininzi, kuzakukhokelela kwintshabalalo kuso. U-Allah uthi, 
“Ukuba ngaba u-Allah Wayezandisele iimbonelelo zaKhe (zonke izicaka 
zaKhe), zaziya kwenza ingcinezelo emhlabeni.” (Quran, Surah Shura) 


U-lmaam Ahmad Ibni Ishaaq Ibni Yahyaa Raawandi Rahimahullah 
ucacise ngobuchule wathi, “Bangaphi na abantu abakrelekrele isixhaso 
esiqingqiweyo. Kwakhona bangaphi na abantu abangekho krelekrele 
abangenalo ulwazi oluphangaleleyo malunga noshishino, kodwa 
ubafumane isixhaso sabo sisikhulu. Maxa wambi oku kushiye abantu 
abaninzi bemangalisiwe kwaye nabo  banezakhona  bazibone 
bengabahedeni.” (Mukhtasarul Ma 'aani) 

2. Umthunzi nokukhanya - U-Allah Ta'ala wenza umthunzi unabe 
kusasa kodwa awurhwaqelise uyokutsho emini maqanda. Kwakhona 
Uyawunabisa kude kuyokutshona ilanga. 

24. Al-Khaafidh, 25. Al-Raafi 


Lowo uthobayo, Lowo Uphakamisayo 


U-Allamah Tibbi Rahimahullah xa echaza u-Al-Khaafidh no-Al-Raafi 
uthi: 


1. NguLowo uziphakamisayo kwaye ezehlisa izikali zobulungisa. 


2. NguLowo ubahlisayo ngokuthi abahlaze abo bangakholwayo, kanti 
abo bakholwayo uyabaphakamisa ngokuthi abancedise kwaye abanike 
isidima. 

3. Uyazithoba 1intshaba zaKhe ngokuthi azigcine kude kunaye, kanti abo 
bakholwayo uyabaphakamisa ngokuthi abasondeze kuYe. 


4. Uyabathoba abo bagaqadekileyo ngokubalahlekisa nokutywina 
tintliziyo zabo, abo  banethamsanga uyabaphakamisa ngokuthi 
abakhokele nokuba bakwazi usilandela eso sikhokelo. 


Al-Raafi nguLowo uphakamisa lowo  athande ukumphakamisa. 
Uyabanceda abo athanda ukubanceda kwaye abagcine endleleni ethe tye 
kwaye bavume ukuyilandela. 


Al-Khaafidh - NguLowo ubathobayo abo athande ukubathoba. Kwixesha 
elizayo lowo  athanda ukumhlutha impumelelo  uyakumhlutha 
impumelelo. Uyalihlisa inganaba lalowo athande ukwenza njalo kuye ade 
afikelele kwelona nganaba laka laphantsi. 

26. Al-Muizz, 27. Al-Mudhill 


Lowo unika intlonipho, Lowo uhlazisayo 


Al-Muizz nguLowo ubanika intlonipho abahlobo baKhe ngokuthi 
abakhusele, abaxolele (izono zabo) ngenxa yenceba yaKhe, ethubeni 
abafudusele kwikhaya lesidima (iParadesi) kwaye abanike nesidima 
sokuba bambone. 


Al-Mudhill nguLowo uzihlazayo iintshaba zaKhe ngokuthi azihluthe 
ukuba bamazi kwaye abagcine besoloko bengamthobeli, ethubeni 
abafudusele kwikhaya  lesohlwayo  (isiHogo) kwaye  abahlaze 
nangakumbi ngokubagcina qelele kunaYe. 


U-ibni Abbas RadhiAllahu Anhuma wathi, “Ngokwa bantu belihlabathi, 
isidima lelinye igama lobutyebi, nokuba nezinto ezininzi, kanti ku-Allah 
Ta”ala isidima kukuba neTaqwa (uhlala ucinga ngokukholisa u-Allah).” 

28. Al-Samee 


Lowo undlebe wonke 


Al-Samee umamela konke ngaphandle kwemiqathango. Umamela 
kwaKhe akufani nokumamela kwendalo yaKhe. U-Allah Ta’ala kuYe 
akukho malungu ayimfuneko khona ukuze amamele, kwaye umamela 
kwaKhe indalo yonke kwenzeka ngexesha elinye. 


Akomkelekanga kwaphela ukulinganisa u-Allah Ta”ala neeKumkani zeli 
hlabathi. likumkani zase mhlabeni zinabanxulumanisi phakathi kwazo 
nabo baphantsi kwazo, kuba kaloku zona iikumkani azikwazi 
ukumamela iimfuno zabantu ngexesha elinye kwaye hayi wonke umntu 
uyakwazi ukuthetha nekumkani buqu. Kwelinye icala u-Allah Ta'ala 
yena uyasiva sonke isandi sabantu, sejinn, seengelosi kunye 
nezilwanyana ezise hlabathini ngokungathi umamele umntu omnye, 
abanye abantu ibengathi bathe cwaka. KwiHadith kuthiwa; u-Allah 
Ta'ala umamela nqu nesandi sembovane emnyama ehambe elityeni 
elimnyama ngobusuku obunentsunguzi yobumnyama. 


likumkani zalapha emhlabeni azivumeli nabani na ukuba eze kuzo, 
kodwa yena u-Allah Ta'ala Yena ukufutshane kuthi nangaphezulu 
komthambo wobom wethu. 


Ngamini ithile amaSahaba RadhiAllahu Anhum abuza uRasoolullah 
Sallallahu Alayhi Wasallam, “Ingaba uMxhasi wethu ukufutshane, khoza 
ukuze sizokuthetha naYe ngelizwi okanye ukude na khona apho 
kuzakufuneka simkhwaze ngelizwi eliphezulu?” Ngelo thuba ezi vesi 
zathi zatyhilwa, “Ke kaloku xa izicaka zaM zikubuza ngaM yithi kuzo 
Mna Ndikufuphi kuzo yaye Ndiyaziphendula izicelo zalowo ucelayo xa 
ecela kuM.” (Quran, Baqarah) 


Al-Samee uziva zonke izikhalazo zenu, izicelo kunye neemfuno zenu. 
Nokuba yinto encinci kangakanani nokuba yinto engenaxabiso isicelo 
esibuthyakala kangakanani na, uyasiva kwaye uyazizalisekisa ezo mfuno 
ziceliweyo. 

29. Al-Baseer 


Lowo ubona konke 


Al-Baseer nguLowo uzibonayo izicaka zaKhe, iimeko zazo kunye 
nezenzo zazo. Al-Baseer ubona yonke into nokuba  incinane 
kangakanani. Uyayibona imbovane emnyama ehamba  elityeni 
elimnyama kwisithokotho sobumnyama bobusuku. Uyakubona oko 
kungaphantsi kwemihlaba esixhenxe njengokuba ekubona oko 
kungaphezu kwamazulu asixhenxe. Uyakubona ukuhamba kokutya 
kumalungu omzimba, kwaye uyabubona ubumhlophe bemithambo. 
Uyakubona nokuqhatha ngokusebenzisa 1intshukumo zamehlo. 


Ubona kuka-Al-Baseer kugqibelele, Akuyomfuneko yamehlo kuYe 
khona ukuze abone. Ubona kwaKhe kuquka into yonke esendalweni, 
kwaye ubona kwaKheindlela okugqibelele ngayo asokuze umfumane 
onokubona ukoggitha Yena. 

30. Al-Hakam 


Lowo uthatha isigqibo 


Mnye  kuphela  onokwazi  ukunikezela  isigqibo  sokwenyani 
nesigqibeleleyo nguLowo ungu-Sokubona, uSokuva, uSolwazi kwaye 
abe unezokhwalithi ziphezulu zika-Allah Ta'ala. Lowo ungenazo ezo 
khwalithi asokuze abe ngu-Al-Hakam. 


U-Allah Ta'ala uyijaji kwaye engumthathi sigqibo phakathi kwezicaka 
zaKhe kwelihlabathi kunye nakwixa elizayo, malunga nezinto 
ezisembonakalweni kunye nezo zisemfihlakalweni. U-Allah Ta'ala 
nguMgwebi kwezonto Aziyaleleyo kunye nazo zonke  izigqibo 
Azithathileyo malunga nendalo yaKhe, izigqibo Azithethileyo kunye 
nezo Azenzileyo. 


U-Allah Ta'ala nguYe Odale yonke indalo ngobulumko baKhe 
obugqibeleleyo, Uye Wabanika amanganaba ohlukeneyo. Yonke into 
ngokwamandla wayo Uthe  wayinika  izinto  ezikhethekileyo 
ngokwamandla wazo. Yena uye waqingga iindlela ezahlukeneyo 
zokuphila nokufa. Ngaphandle kwamathandabuzo  u-Al-Hakam 
unegunya kwindalo yaKhe ngenxa yokuba namandla kwaKhe, ukuba 
nguSolwazi kwaKhe nobulumko baKhe, angenza nayiphina into, phantsi 
kwazo naziphi na imeko Athande yona, lonto ¡Halaal okanye ¡Haraam. 


“Asokuze abuzwe ngoko Akwenzileyo kodwa yona indalo izakubuzwa 
(ngoko ikwenzileyo).” (Ouran, Ambiyaa) 

31. Al-Adl 
USobulungisa 


ezinkundleni Zamatyala zibizwa ngokuba zi-Adl (zinobulungisa). 
Kengoko ubulungisa buthetha ukwenza into njengokuba ifanele ukuba 
yenziwe kuye  ngaphandle  kokuyibaxa  okanye  ungayenzi 
ngokupheleleyo. — Isikali  sobulungisa  kufuneka  silungelelane 
kangangokuba nothando olunzulu okanye ubutshaba obukhulu akufuneki 
ziphazamisane nokulungelelana kwesikali sobulungisa. 


Zonke ezi khwalithi zikhona ku-Allah Ta'ala, Yena ungumzekelo 
wobulungisa. 


Zimbini izinto ekufuneka zifumaneke khona ukuze ubulungisa 
bufumaneke: 


1. Kukubanamndla kangangokuba akukho omnye umntu onokuphikisana 
neso sigqibo usithathileyo. 


2. Kukuba nobulumko khona ukuze ugwebe ngendlela echanekileyo 
ngobulumko nobukrelekrele, khona ukuze angagwebi gwenxa. U-Allah 
Ta'ala Unamandla (Azeez) kwaye Unobulumko (Hakeem) xa kunjalo 
ngaphandle  kwamathandabuzo  nguYe  Yedwa  Onokugweba 
ngobulungisa bokwenene. 


Isabhokhwe  sika-AllahTa'ala sithe cwaka. Amaxesha amaninzi 
Wohlwaya abo bacinezeleyo ngehlobo lokuba abanye abantu 
bangayiboni ukuba uyamohlwaya lowo ucinezeleyo, kodwa yena lowo 
ucinezeleyo abe eyazi ukuba esi sisohlwayo sika —Allah Ta'ala 
sobulungisa. Yena ucinezeleyo okanye wonileyo kaloku ikhona into ethi 
xhokro entliziyweni embonisa ukuba nobutyala. Nokuba uyazama 
uyichwethela ecaleni ngokuthi azame ukuzonwabisa ngokungathi 
akanamva ndedwa, ulonwabo akalufumani. Eso sisohlwayo sika-Allah 
Ta'ala. 

32. Al-Lateef 
USobubele 


Al-Lateef nguLowo Uziphatha ngobubele izicaka zaKhe, kangangokuba 
ngamanye amaxesha nezicaka ziye zingayazi ukuba oku sikufumanayo 
sikufumana ngenxa yobubele baKhe. 


“U-Allah Ta'ala Unobubele kakhulu kwizicaka zaKhe. Uzinika isixhaso 
kulowo athandileyo (ukumnika) UnguSomandla uSobunganga.” (Quran, 
Shura) 


U-Abdullah Ibni Abbas RadhiAllahu Anhuma uguqula eli gama Lateef 
ngokuba ngu Hafee lona lithetha ukuba nobubele. U-Ikrama RadhiAllahu 
Anhu uligiqula athi lithetha Baar lona lithetha Lowo ubonelelayo. U- 
Mugaatil Rahimahullah uthi u-Allah Ta'ala unobubele kuzo zonke 
izicaka zaKhe  ehlabathini, kangangokuba ude  Ahlisele nabo 
bangakholelwayo kuYe nabangaboni. Ububele buka-Allah Ta'ala 
kwizicaka zaKhe abunamida kwaye buziintlobo ngeentlobo. 

33. Al-Khabeer 


Mazi wento zonke 


Yena wazi yonke into, into ekufutshane okanye ekude, into ebonakalayo 
okanye into engabonakaliyo, into esebumnyameni okanye ekukhanyeni, 
into esemhlabeni okanye into esemazulwini, into esencotsheni yentaba 
okanye into esenzonzobileni yolwandle, ubizwa ngokuba ngu-Al- 
Khabeer. 


Al-Khabeer nguLowo kuYe kungekho nto ifihlakeleyo. Akukho nto 
ishukumayo okanye engashukumiyo ebukumkanini nakulawulo lwaKhe 
kuquka neyona nto yaka yancinci, mntu wonwabileyo okanye 
okhathazekileyo ngaphandle kokuba Yena abe uyakwazi konke oko. 


Eli gama lika Al-Khabeer kunye neli lithi Al-Aleem athetha into enye. 
Kodwa xa ulwazi lunxulunyaniswa nezinto ezifihlakeleyo lubizwa 
ngokuba yiKhabarah kanti Lowo unolwazi lwezo zinto zifihlakeleyo 
ubizwa ngokuba ngu-Al-Khabeer. Iinjongo, izigqibo, iingcinga kunye 
nezenzo zethu zonke Uyazazi. Yena uyaziva kwaye uyazibona iimfihlo 
ezenzeka xa sisedwa. Uyazazi iinjongo zethu kunye neenkanuko 
zeentliziyo zethu. 


Xa umntu esenza Ookulungileyo okanye esenza okubi u-Al-Khabeer 
Uyambona. Ezo zenzo nezo zinto zonke ngemini yomgwebo zizakuziswa 
ngaphambili khona ukuze umntu azokuvuzwa ngokufanelekileyo. 

Enye yeendlela zokuba simazi uMdali wethu, u-Allah kungenxa 
yokuba sazi amagama waKhe amahle. Kula magama sithi sifunde 
ngeekhwalithi ezintle zika-Allah Ta'ala. Ngokuye efunda umntu 
nsgo-Allah Ta"ala kuye kukhule ukumthanda kwakhe u-Allah 
Ta'ala. Le nguqulelo iquka amagama ayi 33 ka-Allah Ta'ala 
okugala. 


Lo nguvela tanci wokugala ukuzama ukuveza esi sihloko 
ngolwimi lwesiXhosa. 

